Aletté-Johanni Winckler swangerskap-blog: "Week 10" | SARIE
Aletté-Johanni Winckler swangerskap-blog: “Week 10”	deur Alette-Johanni Winckler
Dit is ŉ wonderlike gevoel al hoes Mamma Winckler behoorlik haar longe uit as gevolg van ŉ post-nasale drup. Mens voel so half die slympies kan nou maar op ŉ ander plek gaan drup want die irritasie in die keel maak enige proses van vas-slaap heeltemal onmoontlik.
Op Oom Dokter se skaal is ek 2kg swaerder as laas wat ek daar was, en ek vra die suster om my vorige statistieke vir my te wys. Met Lian het ek tussen week 7 en 10, 3.9kg opgetel en nou tussen week 6-10 net 2…so op papier lyk dinge volgens plan.
Hierdie afgelope naweek (25 September 2011) was en is ŉ geskiedkundige dag in die Winckler/De Klerk (my nooiensvan) families. Gister was my pa se 65ste verjaarsdag, my ouers se 40ste huweliksherdenking (asook hulle verlowingsherdenking) EN my en Heinz se 5de huweliksherdenking! As my oupa nog gelewe het so dit sy verjaarsdag ook gewees het!
Dus, het ek nou nie aldag gewonder of die roosmaryn MALVA en vla (jip, wat ŉ smaaklike kombinasie) van die lae GI-familie is, en of my bloedsuiker deur die dak gaan skiet nie. Skiet het hy geskiet, op meer as een geleentheid want ons het die HELE naweek saam feesgevier! (Ek dink nogal dit is iets om te vier!)
Ek is dankbaar ek het nou al die “tools” en ek en Lisa het reeds ook 11 uur vanoggend ŉ Pilates afspraak gehad, sodat ons net weer hierdie spiere van my kan herinner van hulle bestaan!
Ek hou julle op hoogte van die vooruitgang…
Baie geluk pappa en mamma ! Ek stap saam met jul die pad. Ek is ook nou net so oor die 10 weke swanger met ‘n tweeling !
Baie geluk met die wonderlike nuus van nog ‘n bondeltjie vreugde wat oppad is. Ek verstaan al te goed die stryd met dei gewiggies. Geniet elke oomblik van hierdie reis.